CELEX: 32006R0600
Language: hr
Date: 2006-04-18 00:00:00
Title: Uredba Komisije (EZ) br. 600/2006 od 18. travnja 2006. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               206
            
         32006R0600
   
               L 106/5
            
            
               SLUŽBENI LIST EUROPSKE UNIJE
            
            
               18.04.2006.
            
         
      UREDBA KOMISIJE (EZ) br. 600/2006
   od 18. travnja 2006.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. travnja 2006.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 486/2006 (SL L 88, 25.3.2006., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod koji se sastoji od tamnocrvene, nepjenušave tekućine, bez taloga. Ima stvarnu jačinu alkohola od približno 16 % volumnih udjela, od čega, prema laboratorijskim analizama, najmanje pola nije porijeklom od grožđa.
               Proizvod se dobiva od grožđanog mošta kojem su, za vrijeme fermentacije, dodani šećer iz šećerne repe i etilni alkohol iz kukuruza.
               Vrijednosti parametara:
               
                           
                                       —
                                    
                                    
                                       ukupni udio šećera:
                                    
                                 
                        
                           169,7 g/l,
                        
                     
                           
                                       —
                                    
                                    
                                       limunska kiselina:
                                    
                                 
                        
                           1,4 g/l,
                        
                     
                           
                                       —
                                    
                                    
                                       vinska kiselina:
                                    
                                 
                        
                           1,4 g/l,
                        
                     
                           
                                       —
                                    
                                    
                                       jabučna kiselina:
                                    
                                 
                        
                           0,2 g/l,
                        
                     
                           
                                       —
                                    
                                    
                                       octena kiselina:
                                    
                                 
                        
                           0,3 g/l.
                        
                     Okus proizvoda je sladak, lagano trpak, opor, aromatičan i lagano začinjen.
               Proizvod je namijenjen izravnoj potrošnji kao napitak. Pakira se u boce zapremine 0,75 l.
            
            
               2206 00 59
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, dodatnom napomenom 5.(c) uz poglavlje 22. i tekstom oznaka KN 2206 00 i 2206 00 59.
               Proizvod ostaje razvrstan u tarifni broj 2206 čak i kad je pojačan alkoholom jer zadržava značajku proizvoda koji spada u ovaj tarifni broj (vidjeti također Napomene s objašnjenjem HS uz tarifni broj 2206, treći stavak).
               Proizvod se ne može razvrstati kao druga vina iz tarifnog broja 2204 zbog visokih razina limunske kiseline i šećera, koje mijenjaju značajku vina od svježeg grožđa iz tarifnog broja 2204.
               Tekst Napomene s objašnjenjem HS uz tarifni broj 2204 stavak 1. točku (4) opisuje desertna vina (ili liker) kao pojačana dodavanjem alkohola u nekim slučajevima. Međutim, proizvod se ne može smatrati likerskim vinom u okviru tarifnog broja 2204 jer je, u skladu s dodatnom bilješkom 5.(c) uz poglavlje 22., dozvoljeno samo dodavanje proizvoda dobivenih destilacijom vina.